Vitæ autem merito  sapientiæ doctrina, non familiaritatis aut nobilitatis gratia eligantur, qui cæteris debent præesse,  curam habere animarum, vt exemplo suo informent subditos,  secundum Euangelium, similes sint Patrifamilias, qui sciant de Thesauro suo vetera  noua proferre. Statuimus ergo vt Prioratus, Decanatus,  cæteræ omnes administrationes, gratis  absque venalitate vel pactione conferantur discretis  honestis viris, qui præesse nouerint  prodesse,  vt obsequium suum magis rationabile fiat,  melius animabus possint consulere. Statuimus vt Prioratus, maxime Conuentuales, non nisi Sacerdotibus committantur. Si autem ex necessitate talibus Prioratus tales committi contigerit, infra annum in Presbyteros ordinentur. Alioquin, ex tunc suis Prioratibus se nouerint destitutos.